लगता है शैलेंद्र भदौरिया को देर से ही सही, समझ में आ गया है. उन्होंने आलोक मेहता एंड कंपनी से निजात पाने की तैयारी कर दी है. प्रबंधन ने इस कड़ी में नेशनल दुनिया अखबार के सभी सप्लीमेंट को बंद करा दिया है. ये सारे सप्लीमेंट मुख्य अखबार का हिस्सा होंगे. संडे वाला 48 पेजी ‘संडे दुनिया’ अब मुख्य अखबार में 4 पेज का हिस्सा होगा. युवाओं के लिए सोमवार वाला सप्लीमेंट ‘यंग मार्च’ और बच्चों के लिए गुरुवार वाला सप्लीमेंट ‘बच्चों की दुनिया’ को मिलाकर एक कर दिया गया है और यह अब केवल गुरुवार को ही आयेगा. इसी तरह महिलाओं पर आधारित ‘इंद्रधनुष’ और ‘हमसफ़र’ सप्लीमेंट को मिलाकर एक कर दिया गया है और इसे 16 पेज के मुख्य अखबार का हिस्सा बना दिया गया है.